Document ID: /fineweb-2-swissfilter-quality_10-filterrobots/filtered/02038.jsonl.gz/1032

La debatta davart co che la societad duai ir enturn cun il luf, è stada cuntroversa e chargiada cun emoziuns. Entant ch’ils aderents èn persvas che l’uman ed il luf pon viver in dasper l’auter, èn ils adversaris da l’avis che l’animal da rapina n’ha betg plaz en Svizra.
Discrepanza tranter citad e campagna
Durant il podium èsi sa cristallisà che la glieud da la citad è savens per il luf, quella da la champagna plitost encunter. Tranter auter èsi er vegnì discutà davart la scena dal luf en il film «Uorsin».
Qua vegnia preschentà il luf sco animal che n'ha betg grond respect da l'uman. Per tscherts participants dal podium è quai in zic problematic. Ils promoturs han però menziunà il fatg ch'i n'ha durant decennis dà nagins accidents tranter lufs ed umans. In concept final n’è anc betg sin maisa. Scienziads, politichers e differentas instituziuns vegnan anc a stuair sa deditgar intensivamain a quest tema.
Il podium da discussiun è vegnì organisà communablamain da l'Institut per l'antropologia sociala da l'universitad da Turitg e la Perscrutaziun da cultura grischuna.